השחיין אלון מנדל, שאביו נהרג אתמול בתאונה ביתית בנתניה, קיבל את הבשורה על האסון, אך לבקשת משפחתו החליט להישאר בבייג'ינג ולהתחרות בטורניר השחייה. אתמול ב-2 בלילה קיבלה המשלחת הישראלית הודעה מרינה, אימו של השחיין, מנדל על מותו של קוסטיה מנדל, בעלה. האם ביקשה בשלב ראשון לא להעיר את אלון כדי לקיים התייעצות. ב-4 בבוקר שוחחה האם עם ראש המשלחת הישראלית, אפרים זינגר, וביקשה שאלון יישאר לתחרות בבייג'ינג. "הצוואה של אבי - שאתחרה באולימפיאדה". אלון מנדל צילום: אתר ספורט 5 האם ביקשה גם לשוחח עם בנה שעד אז לא ידע על האירוע הטראגי. רופאת המשלחת העבירה את מנדל לחדר בו ניהלו את השיחה יחד ניהלו שיחה עם האם. אלון היה נסער והמום עם קבלת הבשורה.הבוקר נודע על האסון למשלחת הישראלית, ובתוכה השחיינים, חבריו של אלון, אשר קיבלו את הבשורה בצורה קשה. במיוחד אמורים הדברים לגבי נמרוד שפירא-בר אור, שותפו של אלון מנדל לחדר. אלון החליט בסופו של דבר להישאר בבייג'ינג ולהמשיך להתחרות, ואף ביקש כמה שיותר מהר לחזור לשגרה. כמו כן הביע מנדל רצון ליטול חלק בטקס הנפת הדגל בכפר האולימפי הבוקר. גם במשלחת הישראלית הוחלט להמשיך בשגרה לקראת פתיחת המשחקים למרות האסון.
אחותו של אלון עושה את דרכה לבייג'ינג וצפויה לנחות היום בסין. הועד האולימפי שכר עבור אחותו של מנדל חדר בבית מלון במרכז העיר שם תיפגש עם השחיין. האחות עלתה על המטוס לסין מבלי שברשותה ויזה, ושגרירות ישראל מטפלת בעניין.קוסטיה מנדל נהרג אמש (רביעי) בנתניה כתוצאה של תאונה ביתית טראגית. אביו בן ה-51 של חבר המשלחת האולימפית ניסה להחליף נורה בחלק החיצוני של ביתו והשתמש לצורך כך בסולם שקרס לפתע והביא לנפילתו. קוסטיה מנדל נפגע באורח קטלני בראשו ואיבד את הכרתו. צוות מד"א שהגיע למקום קבע את מותו. משטרת ישראל ביצעה חקירה ראשונית במקום האירוע וקבעה שאין חשד לפלילים.